OpenLLM-France/wikimedia huggingface dataset:
# Heima

Heima (“a casa” en islandès) és una pel·lícula documental i DVD doble realitzada en el transcurs de la seva gira per Islàndia de la banda Sigur Rós l'estiu de 2006. Durant la gira la banda va tocar dos gran concerts a l'aire lliure a Miklatún - Reykjavík (30 de juliol) i Ásbyrgi (4 d'agost), així com petits concerts a Ólafsvík (24 de juliol), Ísafjörður (26 de juliol), Djúpavík (27 de juliol), Háls, Öxnadalur (28 de juliol) i Seyðisfjörður (3 d'agost). A més a més, un concert de protesta contra el projecte de la Presa Kárahnjúkar es va fer a Snæfellsskála (3 d'agost). El documental també inclou seqüències d'un concert acústic tocat per a família i amics a Gamla Borg, una botiga de cafè a la ciutat petita de Borg, el 22 d'abril de 2007.

## Argument

Després d'una gira mundial esgotadora, el grup va considerar una "tornada a les fonts" i va decidir oferir gratuïtament una sèrie de concerts a la població islandesa en penyora d'"agraïment" ("giving back" van ser les seves paraules).
La pel·lícula descriu el seu recorregut en aquesta gira de 15 concerts al voltant del seu país natal, alternant escenes conseqüents i actuacions en plena naturalesa (amb públic o sense). El grup va ser acompanyat del director Dean Deblois i del seu equip.
El muntatge, ja calmat, ja més agressiu, viatja entre les actuacions, els paisatges islandesos i les entrevistes/anècdotes dels membres del grup.

## Producció

El documental es va estrenar a Islàndia al Festival Internacional de Cinema de Reykjavík el 27 de setembre de 2007. Heima es va estrenar el 5 de novembre de 2007 (4 de desembre a Amèrica del Nord) en dues edicions, una incloent-hi fotos aèries en un ‘photobook’ que documenta la gira. El DVD ha venut 5.000 còpies al Canadà guanyant un Premi d'Or de l'Associació de Certifications de video. El 27 de maig de 2011 la banda treia una versió de qualitat en HD d'Heima al seu lloc web, disponible en fromat Quicktime.

## Track-list
### DVD 1 - Heima

* Glósóli
* Sé lest
* Ágætis byrjun
* Heysátan
* Olsen olsen
* Von
* Gítardjamm
* Vaka
* Té Ferd til breidafjardar 1922 (amb Steindór Andersen)
* Starálfur
* Hoppípolla
* Popplagið
* Samskeyti
Més: comentari àudio del productor John Best
Duració total: 97 minuts

### Dvd2 - Extres

Prestacions completes de les cançons de la pel·lícula + algunes primes track
* Glósóli
* Sé lest
* Heysátan
* Ágætis byrjun
* Gítardjamm
* Dauðalagið
* Vaka (Snæfell)
* Vaka (Álafoss)
* Starálfur
* Heima
* Rimur
* Popplagið
* Hoppípolla
* Olsen olsen
* Samskeyti
* Von

## Referències

* ↑ de Vídeo (CRIA): Or & Platí - gener 2005

## Enllaços externs

* Lloc de la pel·lícula Arxivat 2008-08-22 a Wayback Machine.
* Sigur Ròs - Heima trailer
# Amphiute

Amphiute és un gènere d'esponja calcària de la familia Grantiidae. Aquest gènere va ser descrit per primera vegada per Hanitsch el 1894.

## Taxonomia

El gènere inclou diverses espècies,
* Amphiute lepadiformis (Borojevic, 1967)
* Amphiute paulini (Hanitsch, 1894)

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Amphiute Hanitsch, 1894. Accessed through: World Register of Marine Species at: https://www.marinespecies.org/aphia.php?p=taxdetails&id=131700 on 2021-04-02
# Tiranet orellut ullroig

El tiranet orellut ullroig (Phylloscartes sylviolus) és un ocell de la família dels tirànids (Tyrannidae).

## Hàbitat i distribució

Habita els boscos del Paraguai oriental, nord-est de l'Argentina i sud-est del Brasil.

## Referències

* ↑ «Tiranet orellut ullroig». Cercaterm. TERMCAT, Centre de Terminologia. Rev. 20/06/2021(català)
# Tànkove (Bakhtxissarai)

* Per a altres significats, vegeu «Tànkove».
Tànkove (en (ucraïnès): Танкове, en rus: Танковое) és un poble de la República Autònoma de Crimea a Ucraïna, que el 2014 tenia 1.639 habitants. Pertany al districte de Bakhtxissarai. Fins al 1945 la vila es deia Biiük-Siurén.

## Referències

* ↑ «Учь азиз дюрбеси (Айвовое / Эфендикой, АР Крым)». IMUSLIM. Arxivat de l'original el 2014-10-06. [Consulta: 3 octubre 2014].
* ↑ Встречается также написание Коджа-Сала
# Arpó

Un arpó és un instrument de pesca format per una asta de ferro amb una punta dentada, utilitzat en la pesca per a capturar grans peixos i balenes, i el ferro de tres puntes, la del mig per a ferir i les dels costats, orientades en sentit contrari, per a retenir la presa. Aquest instrument es fa servir des de la prehistòria. L'arpó va amarrat a un cordill que permet recollir la presa en el vaixell.

## Història

El 1864, el capità noruec Svend Foyn, dedicat a la caça de balenes, va inventar l'arpó amb cap explosiu llençat des d'un canó d'arpons. Amb això, es buscava accelerar el procés de caça i fer-lo «més humanitari», i dona mort immediatament a la balena encertada.

## Referències

* ↑ Webb, Robert Lloyd. On the Northwest: Commercial Whaling in the Pacific Northwest, 1790-1967 (en anglès). UBC Press, 2011, p. 136. ISBN 0774843152.
# Neuroma

Un neuroma és un creixement o tumor del teixit nerviós. Els neuromes solen ser benignes (és a dir, no cancerosos); molts tumors nerviosos, inclosos els que són comunament malignes, es denominen avui dia amb altres termes.
Els neuromes poden sorgir de diferents tipus de teixit nerviós, incloses les fibres nervioses i la seva beina de mielina, com en el cas de neoplàsies genuïnes (creixements) com els ganglioneuromes i els neurinomes.
El terme també s'utilitza per referir-se a qualsevol inflor d'un nervi, fins i tot en absència de creixement cel·lular anormal. En particular, el neuroma traumàtic resulta d'un trauma a un nervi, sovint durant un procediment quirúrgic. El neuroma de Morton afecta el peu. Els neuromes poden ser dolorosos, o de vegades, com en el cas dels neuromes acústics, poden donar lloc a altres símptomes.

## Referències

* ↑ «Neuroma». A: Dorland's Illustrated Medical Dictionary. 32nd. Oxford University Press, 2011. ISBN 978-1-4557-0985-4.
# Cupa

Les cupae (en llatí, singular cupa, plural cupae) són un tipus senzill de monument funerari de planta allargada amb coberta cilíndrica, imitant una bóta tombada (de fet, cupa vol dir bóta en llatí), que es van utilitzar en algunes regions de l'imperi romà entre els segles I i III.
Se'n distingeixen dos tipus:
* Cupae structiles, fetes d'obra de maçoneria i cobertes amb un estucat.
* Cupae solidae, monolítiques (o sigui, esculpides d'una sola peça), que van aparèixer amb posterioritat a les de maçoneria.
Alguns autors només anomenen cupae a les monolítiques, assimilant les fetes d'obra amb túmuls.
Tot i ser sovint buides, les cupae no són el contenidor de les restes del difunt sinó un element senyalitzador de la sepultura, que es disposa enterrada més avall. La cambra de l'interior de la cupa, si n'hi ha, serveix per posar-hi ofrenes, que poden ser atuells de ceràmica amb aliments; a més, hi sol haver un conducte per a efectuar libacions que acaba en aquesta cambra. En un costat de la cupa sovint se situa una placa de marbre amb la inscripció funerària.

## Referències

* 1 2 3 4 Beltran de Heredia, Júlia; Roda de Llanza, Isabel «Las cupae de la Hispania Citerior : reflexiones sobre su origen y sobre el caso de Barcino». Serie monografías "Los Bañales" [Tudela], pàg. 79-112 [Consulta: 7 novembre 2013].
* ↑ Duran i Sanpere, A. «Una via sepulcral romana». A: Barcelona i la seva història. Barcelona: Curial, 1972, p. 97-119, vol I.
Viccionari
# Creu de terme del santuari de la Mare de Déu de l'Esperança

La Creu de terme del santuari de la Mare de Déu de l'Esperança és una creu de terme gòtica de Cruïlles, Monells i Sant Sadurní de l'Heura (Baix Empordà) inclosa a l'Inventari del Patrimoni Arquitectònic de Catalunya. A prop hi ha el Santuari de la Mare de Déu de l'Esperança.

## Descripció

Creu de pedra sobre columna octogonal i capitell de la mateixa forma amb motllures.
El basament és esglaonat. La creu presenta senzilla decoració gòtica i, en alt relleu, el crist en un costat i la Verge a l'altre; ambdues imatges ben conservades.
La creu es dreça davant i a pocs metros. Del pòrtic i façana de l'ermita de l'esperança; l'envolten un grup de vells xiprers.

## Referències

* 1 2 3 «Creu de terme del santuari de la Mare de Déu de l'Esperança». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 desembre 2018].
# Guyencourt-sur-Noye

Guyencourt-sur-Noye és una comuna al departament francès del Somme, dins la regió dels Alts de França. Guyencourt-sur-Noye forma part del cantó de Boves, que al seu torn forma part de l'arrondissement d'Amiens. L'alcalde de la ciutat és Henri Moser (2001-2008). L'any 1999 tenia 201 habitants. Guyencourt-sur-Noye és a poca distància d'Ailly-sur-Noye.

## Vegeu també

* Llista de municipis del Somme

## Enllaços externs

* Guyencourt-sur-Noye al lloc web de l'INSEE Arxivat 2007-03-12 a Wayback Machine.
# Alfred Wolfsohn

Alfred Wolfsohn (Berlín, 23 de setembre de 1896 - 5 de febrer de 1962) va ser un professor de cant alemany. Va ser el fundador d'una escola molt peculiar d'educació de la veu coneguda actualment a través de la tasca del Teatre Roy Hart. Entre els seus alumnes cal destacar a Charlotte Salomon.
Les seves experiències observant els laments de soldats ferits i moribunds durant la Primera Guerra Mundial i, més tard, el rebuig per les veus emeses de manera massa artificial que preponderaven al Berlín de l'època de Hitler, el portaren a explorar la naturalesa de la veu i les seves immenses possibilitats. Va ser un pioner de la investigació en aquest camp, i els seus estudis innovadors mostraren el potencial de la veu no tan sols com un instrument d'expressió artística sinó també com a instrument per al desenvolupament de la persona; en aquest sentit les seves orientacions s'han fet servir en l'àmbit de l'educació i en terapèutica. L'objectiu de Wolfsohn era aconseguir una emissió de la veu molt lliure, un tipus de veu que ell anomenava «la veu del futur».

## Referències

* ↑ «Biography Alfred Wilfsohn» (en anglès). Roy Hart Theatre, 2019. [Consulta: 6 desembre 2021].

## Bibliografia

* «Arxius del Teatre Roy Hart» (en anglès).
* Braggins, Sheila. The mystery behind the voice : a biography of Alfred Wolfsohn. Kibworth Beauchamp: Matador, 2012. ISBN 978-1-84876-788-1.
* Newham, Paul. The prophet of song: the life and work of Alfred Wolfsohn (en anglès). Londres: Tigers Eye Press, 1997.

## Enllaços externs

* «Vox Humana: Alfred Wolfsohn's Experiments in Extension of Human Vocal Range» (en anglès). Folkways Records, 1956.
# Tiranet orellut inca

El tiranet orellut inca (Leptopogon taczanowskii) és un ocell de la família dels tirànids (Tyrannidae).

## Hàbitat i distribució

Habita els boscos dels Andes centrals del Perú.

## Referències

* ↑ «Tiranet orellut inca». Cercaterm. TERMCAT, Centre de Terminologia. Rev. 20/06/2021(català)
# Tvedestrand

Tvedestrand és un municipi situat al comtat d'Agder, Noruega. Té 6.014 habitants (2016) i té una superfície de 217.95 km². El centre administratiu del municipi és el poble homònim.
Des de l'any 2003 forma part de la llista de viles del llibre.

## Galeria

* Holzkirche a Tvedestrand.
* Stadtansicht.
* Des del centre de Tvedestrand.
* Església Dypvåg.
* Carrer del centre de Tvedestrand.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 21 juliol 2016].
* ↑ «The book town Tvedestrand» (en anglès). [Consulta: 2 gener 2020].

## Enllaços externs

* Tvedestrand - Lloc web oficial
# Annie Unland

Annie Unland (Mantes-la-Jolie) és una traductora i periodista francesa. Llicenciada en lletres per la Universitat de Rouen el 1975. Durant diversos anys ha ensenyat castellà a diferents escoles franceses. Unes vacances familiars el 1965 van despertar el seu interès per Catalunya en general i per Llafranc en particular. Ha col·laborat en publicacions locals, com la Revista de Palafrugell, la Revista de Girona i Crònica d'un any.

## Obra publicada

* Unland, Annie. Llafranc, entre la tradició i la modernitat. Ajuntament de Palafrugell i Diputació de Girona, abril de 1996 (Quaderns de Palafrugell). ISBN 84-86812-54-2.
* Unland, Annie. Una amistat generosa i noble. Cartes de Joan Baptista Coromina a Rafael Masó (1908-1919). Alacant: Biblioteca Virtual Miguel de Cervantes, 2006. ISBN 84-690-2084-6.
* Unland, Annie. Àlbum de records. Hostes i hostals. Un segle d'hostatgeria a Palafrugell, Calella, Llafranc, Sant Sebastià i Tamariu (1875-1975). Edicions Baix Empordà, 2008. ISBN 9788487501449.
* Unland, Annie. Club Nàutic Llafranc: 50 anys: 1963-2013. Llafranc: Club Nàutic Llafranc, 2013.
* Unland, Annie. Josep Pla i la civilització surera. Edicions Baix Empordà, 2016.

## Referències

* ↑ R., A. «Un llibre virtual mostra la correspondència entre Joan Baptista Coromina i Rafael Masó». Diari de Girona, 30-01-2007. Arxivat de l'original el 2016-06-10 [Consulta: 8 juny 2016]. Arxivat 2016-06-10 a Wayback Machine.
# Nen de carrer

Es considera un nen de carrer l'infant sense sostre, que viu habitualment al carrer o que hi treballa, usualment amb la venda ambulant o com a pidolaire. Els nens de carrer viuen majoritàriament a ciutats de països subdesenvolupats. Es calcula que hi ha més de 100 milions de nens de carrer, dels quals 11 milions viuen a l'Índia i 10 al Brasil. Històricament sempre hi ha hagut infants sense casa però el fenomen de nens de carrer amb l'accepció contemporània es detecta des del segle xix amb les desigualtats sorgides de la Revolució Industrial.
Els nens de carrer es consideren un problema social greu que atempta contra els drets fonamentals recollits a la Convenció sobre els Drets del Nen, ratificada per tots els països de l'ONU excepte Somàlia i Estats Units.

## Causes

Les causes que porten a un nen al carrer poden ser diverses:
* abandonament
* maltractament de la família
* indigència dels progenitors
* guerra
* sida (els orfes per aquesta malaltia ocupen la causa principal a l'Àfrica)
* immigració il·legal
* ruptura o desaparició del nucli familiar
* explotació laboral

## Vegeu també

* Baby sicari

## Referències

* ↑ http://www.unicef.org/evaldatabase/files/ZAM_01-009.pdf Arxivat 2010-12-14 a Wayback Machine.
* ↑ "Street Children "our lives our words" - NI 377 - The Facts". http://www.newint.org/issue377/facts.htm Arxivat 2008-01-25 a Wayback Machine..
# Cuaespinós coronat

El cuaespinós coronat (Cranioleuca albiceps) és una espècie d'ocell de la família dels furnàrids (Furnariidae) que habita la selva pluvial dels Andes del sud-oest de Perú i centre de Bolívia.

## Referències

* ↑ «Cuaespinós coronat». Cercaterm. TERMCAT, Centre de Terminologia. Rev. 29/04/2021(català)
# Guyanaïta

La guyanaïta és un mineral de la classe dels òxids. Rep el nom de la Guyana, on es troba la seva localitat tipus.

## Característiques

La guyanaïta és un òxid, la fase β de CrO(OH). Cristal·litza en el sistema ortoròmbic. Com passa amb altres espècies minerals de crom de la localitat del riu Merume, com ara la bracewellita, la grimaldiïta i la mcconnellita, aquesta espècie no està present universalment en tots els exemplars i cal verificar cadascuna de les peces.
Segons la classificació de Nickel-Strunz, la guyanaïta pertany a «04.FD: Hidròxids amb OH, sense H₂O; cadenes d'octaedres que comparteixen angles» juntament amb els següents minerals: spertiniïta, bracewel·lita, diàspor, goethita, groutita, montroseïta, tsumgallita, manganita, yttrotungstita-(Y), yttrotungstita-(Ce), frankhawthorneïta, khinita i parakhinita.

## Formació i jaciments

Va ser descoberta al riu Merume, a prop de la localitat de Kamakusa, a la regió de Potaro-Siparuni, (Guyana). També ha estat descrita a la mina d'or d'Omai, a la regió de Cuyuni-Mazaruni, també a la Guyana, així com als Estats Units, Finlàndia, Rússia i l'Antàrtida.

## Referències

* ↑ «Guyanaite» (en anglès). Mindat. [Consulta: 17 març 2021].
# Amphoriscus pedunculatus

Amphoriscus pedunculatus és una espècie d'esponja calcària, marina i amb espícules formades per carbonat de calci. L'esponja pertany al gènere Amphoriscus i a la família Amphoriscidae. El nom científic de l'espècie va ser publicat per primera vegada el 2017 per Michelle Klautau, Fernanda Fernandes Cavalcanti, i Radovan Borojevic.

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Amphoriscus pedunculatus Klautau, Cavalcanti & Borojevic, 2017. Accessed through: World Register of Marine Species at: http://marinespecies.org/aphia.php?p=taxdetails&id=1042980 on 2021-03-13
# Tiranet orellut olivaci

El tiranet orellut olivaci (Phylloscartes ventralis) és un ocell de la família dels tirànids (Tyrannidae).

## Hàbitat i distribució

Habita els boscos dels Andes de l'est del Perú i centre i sud-est de Bolívia. Nord-oest i nord-est de l'Argentina, est de Paraguai, sud-est del Brasil i Uruguai.

## Referències

* ↑ «Tiranet orellut olivaci». Cercaterm. TERMCAT, Centre de Terminologia. Rev. 20/06/2021(català)
# Tvrdé palice

Tvrdé palice (txec) literalment en català «els amants obstinats» op. 17, és una òpera en un acte composta el 1874 per Antonín Dvořák sobre un llibret en txec de Josef Štolba. Es va estrenar el 2 d'octubre de 1881 al Nou Teatre Txec de Praga, dirigida per Mořic Stanislav Anger.

## Referències

* ↑ «Dades de l'òpera» (en alemany). Operone. Arxivat de l'original el 2017-09-25. [Consulta: 21 maig 2018].
Òperes d'Antonín Dvořák :
Alfred (1870)
El rei i el carboner (1874)
Els amants obstinats (1874)
Vanda (1876)
El camperol astut (1877)
Dimitrij (1882)
El jacobí (1889)
El diable i Catalina (1899)
Rusalka (1901)
Santa Ludmila (1901)
Armida (1904) :
# Anàlisi combinatòria de dades

L'Anàlisi combinatòria de dades (en anglès Combinatorial data analysis, CDA) és l'estudi de conjunts de dades on l'ordre dels objectes és important. El CDA es pot fer servir o bé per determinar com de bé una estructura combinatòria donada reflecteix les dades observades, o bé per buscar una estructura combinatòria adequada que encaixi amb les dades.

## Vegeu també

* Clusterització de dades

## Bibliografia

* Lawrence J. Hubert. Assignment Methods in Combinatorial Data Analysis. Marcel Dekker, 1987. ISBN 978-0824776176.
* Lawrence J. Hubert, Phipps Arabie, Jacqueline Meulman. Combinatorial Data Analysis: Optimization by Dynamic Programming. SIAM, 2001. ISBN 978-0898714784.
* Michael J Brusco, Stephanie Stahl. Branch-and-bound Applications in Combinatorial Data Analysis. Springer, 2005. ISBN 978-0387250373.
# Nen prodigi

Un nen o nena prodigi és un infant que a una edat precoç domina una o diverses disciplines al nivell d'un adult. Alguns dels camps més comuns en els que apareixen nens prodigi són la matemàtica, els escacs, les arts, i la música, entre altres activitats.
Alguns exemples d'extraordinaris nens prodigi serien en Wolfgang Amadeus Mozart en música, Judit Polgár en escacs, Shakuntala Devi, Carl Friedrich Gauss i John von Neumann en matemàtica, Pablo Picasso en art, i Saul Kripke en filosofia. Hi ha certa controvèrsia pel que fa a quina és l'edat estàndard per sota de la qual hom pot aplicar realment el concepte de nen prodigi en relació a una persona determinada.
En alemany i en anglès es fa servir de vegades el terme alemany Wunderkind (combinació de Wunder (miracle, o meravella) i Kind (infant) com a sinònim de nen prodigi, tot i que se'n desaconsella l'ús en bibliografia científica. El terme s'aplica també a adults que assoleixen l'èxit al començament de les seves carreres professionals, com ara en els casos de Steven Spielberg, Steve Jobs, Shirley Temple, o Fred Goodwin.

## Vegeu també

* Prodigi dels escacs

## Referències

* ↑ Rose, Lacey. «Whiz Kids». Arxivat de l'original el 2012-12-16. [Consulta: 7 juny 2009].
* ↑ Charles McGrath «Philosopher, 65, Lectures Not About 'What Am I?' but 'What Is I?'». The New York Times, 28-01-2006 [Consulta: 23 gener 2008]. (anglès)

## Enllaços externs

* "Notebook: Child Prodigies" (anglès), "CBS News Online", YouTube, 26 de febrer de 2010.
# Cuaespinós d'aiguamoll

El cuaespinós d'aiguamoll (Spartonoica maluroides) és una espècie d'ocell de la família dels furnàrids (Furnariidae) i única espècie del gènere Spartonoica.

## Hàbitat i distribució

Habita aiguamolls i altres zones humides de les terres baixes del sud-est del Brasil, Uruguai i nord i centre de l'Argentina.

## Referències

* ↑ «Cuaespinós d'aiguamoll». Cercaterm. TERMCAT, Centre de Terminologia. REV. 29-12-2010, (català)
# Crenicichla reticulata

Crenicichla reticulata és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 21,6 cm de longitud total.

## Distribució geogràfica

Es troba a Sud-amèrica: conca dels rius Amazones (Colòmbia, el Perú i Brasil) i Essequibo (Guaiana).

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O. 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Anemzi

Anemzi (àrab انمزي) és una comuna rural de la província de Midelt de la regió de Drâa-Tafilalet. Segons el cens de 2014 tenia una població total de 4.885 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Tiranet orellut verd-i-groc

El tiranet orellut verd-i-groc (Phylloscartes flavovirens) és un ocell de la família dels tirànids (Tyrannidae).

## Hàbitat i distribució

Habita el bosc obert i la selva pluvial de l'est de Panamà.

## Referències

* ↑ «Tiranet orellut verd-i-groc». Cercaterm. TERMCAT, Centre de Terminologia. Rev. 20/06/2021(català)
# Ufgau

Ufgau (antic alemany Ufgowe) fou una regió històrica d'administració comtal a Alemanya, que existia en temps del regne dels Francs. Va formar part del ducat de Suàbia en la regió del riu Oos i els boscos inferiors de Murg, delimitat al sud pels comtats d'Albgau i Ortenau. Fou part del bisbat d'Espira. Entre les modernes poblacions situades al territori d'Ufgau cal esmentar a Baden-Baden, Rastatt i Karlsruhe.
El comtat fou governat per membres de la dinastia dels conradians durant el segle x, passant a la dinastia otoniana al segle xi. Dins del Sacre Imperi Romanogermànic, Ufgau va passar en part al marcgraviat de Baden a començaments del segle xii.
Comtes d'Ufgau:
* Gebard + després de 947), va enllaçar als conradians amb el llinatge carolingi dels comtes de Vermandois quan es va casar amb una filla d'Heribert I de Vermandois el 940.
* Conrad I de Suàbia (+ 997), mét de Gebhard
* Adalbert (esmentat vers 1041)
* Reginbod I (esmentat vers 1057)
* Reginbod II (vers 1110–1115)

## Bibliografia

* Urte Schulz: Zwischen Alb und Oos - Ein Sagenführer. Auf Spurensuche alter Sagen und Geschichten im Ufgau, Verlag Regionalkultur, Ubstadt-Weiher, ISBN 978-3-89735-484-5